Els 'Dilluns de Nautilus' aborden el cinema sobre robòtica i intel·ligència artificial esta vesprada amb la pel·lícula 'Her'
13 de juny 2022

Este dilluns a la vesprada, a les 18.30 hores, arriba un nou capítol dels _Dilluns de Nautilus_ amb la projecció de la pel·lícula _Her_ (2013), com a part del cicle cinèfil dedicat a la robòtica i intel·ligència artificial, promogut per l'Associació Cultural Nautilus amb la col·laboració de l'Ajuntament de Sagunt a través de la Regidoria de Cultura.

El film es projectarà, com és habitual, a la Casa Municipal de Cultura del Port de Sagunt (carrer Progrés, 9) i l'entrada serà, com sempre, gratuïta.

El llargmetratge triat per a esta setmana, _Her_, dirigit per Spike Jonze, és el segon del cicle sobre robòtica i intel·ligència artificial i relata la vida, en un futur pròxim, de Theodore, interpretat per Joaquin Phoenix. El protagonista és un home solitari a punt de divorciar-se que treballa en una empresa com a escriptor de cartes per a terceres persones. Un dia compra un nou sistema operatiu basat en el model d'intel·ligència artificial, dissenyat per a satisfer totes les necessitats de l'usuari. Per a la seua sorpresa, es crea una relació romàntica entre ell i Samantha, la veu femenina d'eixe sistema operatiu.

La pel·lícula compta també entre el seu elenc amb Scarlett Johansson, Amy Adams, Rooney Mara i Olivia Wilde.

Esta projecció forma part de la programació trimestral promoguda pel departament de Cultura de l'Ajuntament de Sagunt.

![](/media/jovntghc/c2_cartel_cine_nautilus_her.jpg?width=637.5&height=850)

*   [](http://www.facebook.com/sharer.php?u=https://aytosagunto.es/va/actualitat/cinema-nautilus-her-sagunt-2022-06-13/ "Facebook")
*   [](http://twitter.com/share?url=https://aytosagunto.es/va/actualitat/cinema-nautilus-her-sagunt-2022-06-13/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-nautilus-her-sagunt-2022-06-13/ "Linked In")
*   [](mailto:?body=https://aytosagunto.es/va/actualitat/cinema-nautilus-her-sagunt-2022-06-13/)